شەفەق نیوز/ ئەو
مناڵەگ تەمەنی لە دە ساڵان ئەوبان نییە، وە روخسار خەفەتبار لە قسەیل بان زوانی ئویشێد:
بڕیار وازهاوردن لە خوەنەواری وەخاتر تیکە نان خیزانەگەی بویە.
کارکردن مناڵەیل
لە کۆمەڵگای عراق وەشیوەی فراوانیگ دەرکەفتگە، ک شیوەی ئەو مناڵە نشان ژیان کۆمەڵگایگ
وە تەواوی دەێد، هەر رووژیگ شیوەی زەرد پڕ لە خوسە هەس، یەک جار لەکنار ریەیلە و یەک
جار هانە چەوەڕی تیکە نانیگ، لە دوڕیانەیلە پەیا کریەن.
لە مناڵیەو کار
کەێد
یەکیگ لە مناڵەیلە
کار (دەسفروەشەی) کەێد، باس ئەرا ئاژانس شەفەق نیوز کرد ک ناوی ئەمیرە، باوگی گڵووڵەس
و توانای کار نەیرێد، و دوو خوەشک و داڵگی دیرێد، و مووچەی چەودیری کۆمەڵایەتیەگە دریەێدە
کرای ماڵەگەیان.
ئەو مناڵە ک تەمەنی
لە ١٠ ساڵ ئەوبان نییە، لەبان ئەو داهات کەمە ک رەسێدە پیان، ئاو لەناو جادە و ریەیلە
فرووشێد، تا وەی بەش بویچگە دەسمیەتییان بەێد، و هەر رووژیگ کەفێدە وەر چەن سەختییگ
هەنای لەناو جادەیل شار نەجەف جوولە کەێد.
ئەمیر ئویشێد؛
سەختترین چشتیگ ک وەخوەی دوینێد، ک لە بەشیگ لە بی رەوشتەیلە و ئەو ناونەسەقەیلە ک
لەلیان ژنەفێدەی.
روسول دوێەت
١٤ ساڵان، کار لە یەکیگ لە ساڵۆنەیل ئارایشگای ژنانە کەێد، هەر لە مناڵیەو لەوەر چشتەیلیگ
کۆمەڵایەتی ژیان تاڵیگ وەخوەی دوینێد، و ئەرا ئاژانس شەفەق نیوز دیاری کەێد ک یە دوو
ساڵە باوگ و داڵگی لەیەک جیاوە بوینە.
هەمیش ئویشێد:
خەو مناڵی بویە شەوەیگ، ک خەوم ئەوە بوی بوومە پەرستار تا دەسمیەت بیمارەیل لە وڵاتەگەم
بیەم، باوجی دویای جیاوه‌ بوین باوگ و داڵگم 
واز لە مەکتەو هاوردم و وەگەرد داپیرم دانیشتمە.
ماف مرۆڤ
لەلای خوەییش،
کۆمسیۆن باڵای ماف مرۆڤ لە عراق، (نووسینگەی نەجەف) سیمای کارکردن مناڵەیل لە وڵاتەگە
و مەترسیەیلی لەبان کۆمەڵگاگە رەوانگە کرد.
فەرەزدەق سەگبان
وەڕێۆبەر کۆمسیۆنەگە لە نەجەف ئەرا ئاژانس شەفەق نیوز وت:  سیمای کارکردن مناڵەیل خوار ١٨ ساڵان زیایەو بویە،
ک تیمەیل رەوانگەی باوەت ماف چەودیریکردن مناڵ لە نەجەف بەرزەوبوین گەورەیگ وەگورەی
ساڵەیل گوزەیشتە تۆمار کردن.
و دیاری هووکارەیل
ئەوە کەێد ک لەوەر رەوش ئابووری خەڵکەگە و خراوبوینی دویای گرانکردن نرخ دۆلار وەرانوەر
دینار عراقی، و هەمیش سیمای دەرچگن خوەنەوارەیل لە مەکتەوەیل بنەڕەتی و ناوەندی و ئامادەیی،
ک یەکیگە لە هووکارەیل وازهاوردن مناڵەیل لە خوەنەواری و تۆمار نەکردنیان لە مەکتەوەیل
لەلایەن خاوەنیان و خستنیان وەبان کارەیل سەختیگ. و دیاری کرد ک ئەو رەوش تەندروسییە
ک جهان وەخوەی دوینێد لە بڵاوبوین ڤایرۆس کۆڕۆنا و نەوین دەوام ئامادەبوین لە مەکتەوەیل،
هەمیش هیشت خەڵکەگە مناڵەیلیان بخەنە کارەیل سەختیگ، وەگەرد کارکردن دوێەت و کوڕەیل
لە گەیاکردن ک خوەی تاوانیگە لە تاوانەیل بازرگانی وە مرۆڤ.
سەگبان وتیش: چارەسەریەیل
راسی لەلایەن وەزارەت کار و باوەتەیل کۆمەڵایەتی نییە، و هەمیش وەزوی بڕیار مقەیەتیکردن
مناڵ نێچەسپیەێد ک وەرجە یەک مانگ لەلایەن ئەنجومەن وەزیران واژوو کریا و هەواڵەی ئەرا
ئەنجومەن نوێنەرەیل کریا.
کارکردن مناڵەیل
لەماوەی  ساڵ ٢٠٢١
ئاژانس شەفەق نیوز
ئاماریگ تایبەت لەلایەن وەزارەت کار و باوەتەیل کۆمەڵایەتی کەفتە دەسی، دەرخست ک شمارەی
كارمه‌نه‌یل تەنیا ١٥٥ کارمەنن لە عراق.
سەرچەوەیگ راگەیانن
لە وەزارەت کار و باوەتەیل کۆمەڵایەتی ئەرا ئاژانس شەفەق نیوز وت: ئی شمارەیلە تەنیا
لە سەردانەیلیگ ئەرا دوکان و شوینەیل تایبەت هاتنە، و ئەو کارەیلەی تر لەلای وەزارەت
کار و باوەتەیل کۆمەڵایەتی تۆمار نەکریانە.
گرفتەیلیگ تەندروسی
لەلای خوەییش،
دکتۆر روبا فەلاح خانمە ئەندام راگەیانن پزشکی لە وەزارت تەندروسی وت: گرنگترین ئەو
بیمارەیلە ک مناڵەیلە لەمەوقەی کارکردن کەفنە وەریان، خوەیان گه‌رما و تیژی خوەر، و
زوی تووشهاتن وە ڤایڕۆس کۆڕۆنا، و هشکی، و فرە لە بیمارەیلیگ تر هەس.
یاسای عراقی
لەلای خوەییش،
عەلی تمیمی پسپۆر یاسایی ئەرا ئاژانس شەفەق نیوز وت: ئەرک چەودیریکردن مناڵ و خیزان
و داڵگی وەگورەی مادەی ٢٩ لە دەستور جیگرە، و هەمیش یاسای کار ٣٧ ئەرا ساڵ ٢٠١٦ قەیەغەی
وەکارخستن مناڵەیل خوار ١٥ ساڵان کەێد.
و دیاری کرد ک
ئی یاسا ئەرک قەیەغەکردن ئەوە خستە بان وەزارەت کار وە هەماهەنگی وەگەرد وەزارت ناوخۆ
وەگورەی مادەی ٩٥ لە یاسا، و ئەگەر لەبان پێشێلکردنەگە رکدار بوی باوەتەگە هەواڵەی
دادگا کریەێد تا سزای خاوەن کارەگە بیریەێد.
